ᱵᱤᱢᱟ ᱵᱷᱟᱨᱛᱤ

ᱵᱤᱢᱟ ᱵᱷᱟᱨᱛᱤ ᱫᱚ (ᱡᱟᱱᱟᱢ: ᱑ ᱡᱟᱱᱩᱣᱟᱨᱤ ᱑᱙᱗᱓) ᱢᱚᱫ ᱥᱤᱧᱚᱛᱤᱭᱟ ᱨᱟᱡᱽᱟᱹᱨᱤ ᱟᱨ ᱵᱤᱦᱟᱨ ᱥᱚᱨᱠᱟᱨ ᱨᱮ ᱪᱤᱱᱤ ᱠᱟᱹᱨᱜᱟᱲ ᱢᱚᱱᱛᱨᱤ ᱢᱮᱱᱟᱭᱟ ᱾ ᱱᱩᱭ ᱫᱚ ᱱᱤᱛᱚᱜ ᱡᱚᱱᱚᱛᱟ ᱫᱚᱞ (ᱭᱩᱱᱟᱭᱴᱮᱰ) ᱨᱤᱱᱤᱡ ᱟᱭᱩᱨᱤᱭᱟᱹ ᱟᱨ ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱱᱩᱭ ᱫᱚ ᱱᱚᱵᱷᱮᱢᱵᱚᱨ ᱒᱐᱐᱐ ᱥᱟᱞ ᱠᱷᱚᱱ ᱔ ᱫᱷᱟᱣ ᱨᱩᱯᱳᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱯᱨᱚᱛᱤᱱᱤᱫᱷᱤ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟ ᱾ ᱥᱚᱝᱠᱚᱨ ᱥᱩᱝ ᱫᱚ ᱩᱱᱤ ᱫᱚ ᱯᱷᱮᱵᱽᱨᱩᱣᱟᱨᱤ ᱒᱐᱐᱕ ᱥᱟᱞ ᱨᱮ ᱦᱟᱨᱟᱣ ᱞᱮᱱᱟ ᱛᱟᱦᱮᱸᱫ, ᱢᱮᱱᱠᱷᱟᱱ ᱚᱠᱴᱚᱵᱚᱨ ᱒᱐᱐᱕ ᱥᱟᱞ ᱨᱮ ᱩᱱᱤ ᱫᱚ ᱟᱨᱦᱚᱸ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾

 ᱨᱟᱡᱽᱟᱹᱨᱤ ᱡᱤᱭᱚᱱ 
ᱵᱤᱢᱟ ᱵᱷᱟᱨᱛᱤ ᱫᱚ ᱒᱐᱐᱐ ᱥᱟᱞ ᱨᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱠᱮᱫᱟ ᱾ ᱩᱱᱤᱫᱚ ᱨᱩᱯᱳᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱢᱤᱫ ᱤᱱᱰᱮᱯᱮᱱᱰᱮᱱᱴ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱟᱨ ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱾ ᱚᱱᱟ ᱛᱟᱭᱚᱢ, ᱱᱩᱭ ᱫᱚ ᱨᱟᱥᱴᱨᱤᱭᱚ ᱡᱚᱱᱚᱛᱟ ᱫᱚᱞ ᱨᱤᱱᱤᱡ ᱥᱚᱦᱮᱫ ᱮ ᱵᱮᱱᱟᱣ ᱮᱱᱟ ᱾ ᱯᱷᱮᱵᱽᱨᱩᱣᱟᱨᱤ ᱒᱐᱐᱕ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ, ᱱᱩᱭ ᱫᱚ ᱞᱳᱠ ᱡᱟᱱᱥᱟᱠᱛᱤ ᱯᱟᱨᱴᱤ ᱨᱤᱱᱤᱡ ᱥᱚᱝᱠᱚᱨ ᱥᱤᱝ ᱥᱟᱞᱟᱜ ᱢᱟᱹᱪᱤ ᱦᱟᱨᱟᱣ ᱮᱱᱟ, ᱢᱮᱱᱠᱷᱟᱱ ᱫᱚᱥᱟᱨ ᱚᱠᱴᱚᱵᱚᱨ ᱨᱮᱱᱟᱜ ᱵᱟᱪᱷᱚᱱ ᱨᱮ, ᱱᱩᱭ ᱫᱚ ᱢᱟᱹᱪᱤ ᱨᱩᱣᱟᱹᱲ ᱡᱤᱛᱟᱹᱣ ᱨᱮ ᱱᱟᱯᱟᱭ ᱠᱮᱫᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱨᱟᱥᱴᱨᱤᱭᱚ ᱡᱚᱱᱚᱛᱟ ᱫᱚᱞ ᱫᱚ ᱟᱲᱟᱜ ᱜᱤᱰᱤ ᱠᱮᱫᱟ ᱟᱨ ᱒᱐᱑᱐ ᱥᱟᱞ ᱨᱮᱱᱟᱜ ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱚᱱ ᱠᱷᱚᱱ ᱢᱟᱲᱟᱝ ᱡᱚᱱᱚᱛᱟ ᱫᱚᱞ (ᱭᱩᱱᱟᱭᱴᱮᱰ) ᱨᱮ ᱥᱮᱞᱮᱫ ᱮᱱᱟ ᱾ ᱱᱩᱭ ᱫᱚ ᱒᱐᱑᱐ ᱥᱟᱞ ᱨᱮ ᱟᱨ ᱟᱨᱦᱚᱸ ᱒᱐᱑᱕ ᱥᱟᱞ ᱨᱮ ᱡᱚᱱᱚᱛᱟ ᱫᱚᱞ (ᱭᱩᱱᱟᱭᱴᱮᱰ) ᱨᱤᱱᱤᱡ ᱥᱚᱦᱮᱫ ᱞᱮᱞᱟᱛᱮ ᱟᱨᱦᱚᱸ ᱵᱟᱪᱷᱚᱱ ᱮᱱᱟ ᱾

 ᱱᱤᱡᱟᱹᱨᱟᱜ ᱡᱤᱭᱚᱱ 
ᱵᱷᱟᱨᱛᱤ ᱟᱜ ᱵᱟᱯᱞᱟ ᱫᱚ ᱚᱣᱚᱫᱷᱮᱥ ᱢᱚᱱᱰᱚᱞ ᱥᱟᱞᱟᱜ ᱦᱩᱭ ᱮᱱᱟ, ᱡᱟᱱᱩᱣᱟᱨᱤ ᱒᱐᱑᱕ ᱥᱟᱞ ᱨᱮ, ᱩᱱᱤ ᱟᱡ ᱡᱟᱶᱟᱭ ᱫᱚ ᱡᱤᱦᱚᱞ ᱠᱷᱚᱱ ᱧᱤᱨ ᱠᱟᱛᱮ ᱜᱚᱲᱚ ᱟᱫᱮᱭᱟ, ᱚᱠᱚᱭ ᱥᱟᱞᱟᱜ ᱟᱹᱰᱤ ᱜᱟᱱ ᱠᱨᱤᱢᱤᱱᱟᱞ ᱦᱟᱞᱚᱛ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱒᱑ ᱵᱚᱪᱷᱚᱨ ᱵᱮᱴᱟ ᱫᱚ ᱚᱜᱚᱥᱴ ᱒᱐᱑᱘ ᱥᱟᱞ ᱨᱮ ᱜᱚᱡ ᱠᱚ ᱧᱟᱢ ᱞᱮᱫᱮᱭᱟ ᱛᱟᱦᱮᱸᱫ ᱾ ᱒᱐᱑᱙ ᱥᱟᱞ ᱨᱮ ᱟᱨ ᱢᱤᱫᱴᱟᱹᱝ ᱵᱮᱴᱟ ᱫᱚ ᱫᱟᱞ ᱠᱮᱫᱮᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱚᱱᱚᱛᱟ ᱫᱚᱞ (ᱭᱩᱱᱟᱭᱴᱮᱰ) ᱨᱟᱡᱽᱟᱹᱨᱤ ᱠᱚ
ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱑᱕ᱼ᱒᱐᱒᱐
ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱑᱐ᱼ᱒᱐᱑᱕
ᱛᱷᱚᱠ:ᱯᱩᱨᱱᱤᱭᱟ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱛᱤᱨᱞᱟᱹ ᱥᱚᱦᱮᱫ
ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱒᱐ᱼ᱒᱐᱓᱕
ᱛᱷᱚᱠ:᱑᱙᱗᱓ ᱡᱟᱱᱟᱢ ᱠᱚ